Sagunt compta amb el Pla Local de Prevenció d'Incendis Forestals
28 de maig 2021

![Imagen 1](/media/nhgb3xta/100c-forestales.jpg)![Imagen 2](/media/z0bds0mi/100c2-dario.jpg)

El Ple de la Corporació Municipal, en sessió ordinària celebrada ahir dijous, 27 de maig, va aprovar unes certes modificacions tècniques al projecte inicial del Pla Local de Prevenció d'Incendis Forestals (PLPIF) per al terme municipal de Sagunt presentat, també en sessió ordinària, el 25 de juliol de 2019. L'expedient va ser aprovat amb els vots a favor del PSPV-PSOE, Compromís, Iniciativa Porteña, Partido Popular, Esquerra Unida i Ciudadanos, i amb l'abstenció de Vox.

Este projecte es va remetre a la Direcció General de Prevenció d'Incendis Forestals i a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica per al seu informe i aprovació el passat 29 de juliol de 2019. En este sentit, tenint en compte els informes i requeriments rebuts, s'han realitzat algunes modificacions tècniques relacionades amb la cartografia i el georreferenciat; i s'ha considerat el pla de prevenció d'incendis del Parc Natural Serra Calderona, que es troba en procés de revisió, i els vials que contemplarà la revisió d'este pla; a més de les fitxes descriptives del catàleg d'actuacions de l'apartat ‘propostes d'actuació’ contenen una valoració econòmica de l'execució, amb independència de la institució o organisme que responga del seu cost i, finalment, s'ha actualitzat l'apartat ‘Programació econòmica temporal’.

El contingut dels PLPIF de municipis de la Comunitat Valenciana, així com de la seua revisió, figura regulada en l'Ordre 30/2017, de 20 de novembre, de la conselleria d'Agricultura, Medi Ambient, Canvi Climàtic i Desenvolupament Rural. D'esta manera, i havent obtingut l'informe favorable de la Direcció Territorial Conselleria d'Agricultura, Desenvolupament Rural, Emergència Climàtica i Transició Ecològic, el projecte queda aprovat.​ 

​  

*   [](http://www.facebook.com/sharer.php?u=https://aytosagunto.es/va/actualitat/sagunt-compta-amb-el-pla-local-de-prevencio-d-incendis-forestals/ "Facebook")
*   [](http://twitter.com/share?url=https://aytosagunto.es/va/actualitat/sagunt-compta-amb-el-pla-local-de-prevencio-d-incendis-forestals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-compta-amb-el-pla-local-de-prevencio-d-incendis-forestals/ "Linked In")
*   [](mailto:?body=https://aytosagunto.es/va/actualitat/sagunt-compta-amb-el-pla-local-de-prevencio-d-incendis-forestals/)